ΓΡΑΠΤΗ ΕΡΩΤΗΣΗ P-1386/02

υποβολή: Patricia McKenna (Verts/ALE) προς την Επιτροπή

(6 Μαΐου 2002)

Θέμα: Εμπόριο αλόγων

Ένα εμπόριο αλόγων λειτουργεί σε διαρκή βάση μεταξύ Ιρλανδίας και Ην. Βασιλείου. Φαίνεται ότι το εμπόριο αυτό λαμβάνει χώρα εκτός νόμου και καταστρατηγώντας τους κανόνες της ΕΕ περί μεταφοράς ζώντων ζώων. Πράγματι, ενώ επισήμως για τα άλογα χρειάζονται διαβατήρια ή μοναδικά αναγνωριστικά (ID) προκειμένου να ταξιδέψουν εκτός του κράτους, στην περίπτωση αυτή εκδίδεται απλώς ένα πιστοποιητικόγείας στο λιμένα εξόδου.

Γνωρίζει η Επιτροπή για το εξαγωγικό αυτό εμπόριο ζώντων αλόγων προς σφαγή μεταξύ Ιρλανδίας και Ην. Βασιλείου και έχει το θέμα αυτό αποτελέσει αντικείμενο έρευνας εκ μέρους κάποιας ομάδας της Κτηνιατρικής Υπηρεσίας και Υπηρεσίας Τροφίμων στο παρελθόν·

Έχει προειδοποιήσει η Επιτροπή την Ιρλανδία ότι δεν συμμορφούται πλήρως με την οδηγία περί μεταφοράς ζώντων ζώων, θα διερευνήσει το θέμα και θα αποστείλει ομάδες για επιθεώρηση το συντομότερο δυνατόν·

Θα επιβάλει η Επιτροπή κυρώσεις στην Ιρλανδία για παράλειψη συμμόρφωσης με το δίκαιο της ΕΕ στο πλαίσιο της οδηγίας περί μεταφοράς ζώντων ζώων·

Απάντηση του κ. Byrne εξ ονόματος της Επιτροπής

(10 Ιουνίου 2002)

Σχετικά με τις ερωτήσεις που έθεσε το αξιότιμο μέλος του Κοινοβουλίου, η Ευρωπαϊκή Επιτροπή θα ήθελε να επιστήσει την προσοχή σας στην οδηγία του Συμβουλίου 90/426/ΕΟΚ της 26ης Ιουνίου 1990 σχετικά με τους όρουςγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(1), όπως τροποποιήθηκε για τελευταία φορά από την απόφαση της Ευρωπαϊκής Επιτροπής 2002/160/ΕΚ της 21ης Φεβρουαρίου 2002(2).

Σύμφωνα με το άρθρο 8 (1) δεύτερο εδάφιο αυτής της οδηγίας, τα ιπποειδή (εκτός από τα εγγεγραμμένα ιπποειδή, δηλ. ιπποειδή για εκτροφή και εκμετάλλευση και ιπποειδή για σφαγή), πρέπει να συνοδεύονται κατά τη μεταφορά τους απόγειονομικό πιστοποιητικό σύμφωνα με το παράρτημα Γ της τροποποιημένης οδηγίας.

Σύμφωνα με το άρθρο 6 της οδηγίας 90/426/ΕΟΚ τα κράτη μέλη μπορούν να επιτρέπουν,πό τον όρο της αμοιβαιότητας, παρεκκλίσεις από τις διατάξεις του δευτέρου εδαφίου του άρθρου 8 (1), δηλαδή σχετικά με το πιστοποιητικό, εφόσον εφαρμόζεται εναλλακτικό καθεστώς ελέγχου το οποίο προσφέρει εγγυήσεις ισοδύναμες προς τις προβλεπόμενες στο άρθρο 4 (5), το οποίο αναφέρεται σε εκμεταλλεύσεις απαλλαγμένες από συγκεκριμένες ζωονόσους, για τη διακίνηση ιπποειδών και εγγεγραμμένων ιπποειδών στο έδαφός τους, ιδίως μέσω εγγράφων ταυτοποίησης.

Η Ευρωπαϊκή Επιτροπή γνωρίζει ότι τέτοιες παρεκκλίσεις εφαρμόζονται για τη διακίνηση ιπποειδών μεταξύ των τριμερών χωρών Γαλλίας, Ιρλανδίας και Ηνωμένου Βασιλείου, και ιδίως ότι δεν απαιτείταιγειονομικό πιστοποιητικό για ιπποειδή που διακινούνται μεταξύ Ιρλανδίας και Ηνωμένου Βασιλείου. Σύμφωνα με την απόφαση της Ευρωπαϊκής Επιτροπής 2000/68/ΕΚ της 22ας Δεκεμβρίου 1999, η οποία τροποποιεί την απόφαση της Ευρωπαϊκής Επιτροπής 93/623/ΕΟΚ(3) και ορίζει την ταυτοποίηση ιπποειδών για αναπαραγωγή και απόδοση, όλα τα ιπποειδή συνοδεύονται κατά τη διακίνησή τους από έγγραφο ταυτοποίησης, ιδίως εάν προορίζονται προς σφαγή. Το τελευταίο απαιτείται προκειμένου να αποδεικνύεται ότι δεν πραγματοποιήθηκε κτηνιατρική φαρμακευτική αγωγή με μη εγκεκριμένα φαρμακευτικά προϊόντα.

Στις περιπτώσεις κατά τις οποίες κράτη μέλη χορηγούν σε άλλα κράτη μέλη την παρέκκλιση που προβλέπει το άρθρο 6 της οδηγίας 90/426/ΕΟΚ, τα μέτρα θα πρέπει να εφαρμοστούν με την επιφύλαξη των όρων σχετικά με την ευζωία των ζώων που καθορίζονται στην απόφαση 2002/298/ΕΚ(4), δηλ. την πιστοποίηση της ικανότητας προς μετακίνηση.

Εξάλλου, στην περίπτωση διακίνησης ιπποειδών, εκτός από εγγεγραμμένα ιπποειδή, από ένα κράτος μέλος σε άλλο, η διακίνηση θα πρέπει να καταγράφεται στο ηλεκτρονικό σύστημα πληροφοριών για τη διακίνηση ζώων ANIMO, προκειμένου να εξασφαλισθεί η ανιχνευσιμότητα των εν λόγω ζώων.

Η διακίνηση ιπποειδών μεταξύ κρατών μελών δεν αποτέλεσε ιδιαίτερο αντικείμενο αποστολής κτηνιατρικής επιθεώρησης του Γραφείου Τροφίμων και Κτηνιατρικών Θεμάτων (ΓΤΚΘ), ωστόσο, η τελευταία αποστολή του ΓΤΚΘ στην Ιρλανδία σχετικά με την ευζωία των ζώων κατά τη μεταφορά τους (οδηγία του Συμβουλίου 91/628/ΕΟΚ της 19ης Νοεμβρίου 1991 για την προστασία των ζώων κατά τη μεταφορά τους, η οποία τροποποιεί τις οδηγίες 90/425/ΕΟΚ και 91/496/ΕΟΚ(5)) πραγματοποιήθηκε το Μάρτιο 1999 (βλ. έκθεση XXIV/1491/98 η οποία είναι διαθέσιμη στον ιστοχώρο της Γενικής Διεύθυνσης Υγείας και Προστασίας των Καταναλωτών)(6).

Το ΓΤΚΘ προγραμματίζει τη διεξαγωγή αποστολής παρακολούθησης στην Ιρλανδία με την ίδια νομική βάση κατά το δεύτερο εξάμηνο του 2002. Επιπλέον, οιπηρεσίες της Ευρωπαϊκής Επιτροπής οι αρμόδιες για τη δημόσιαγεία, τηνγεία των ζώων και την ευζωία των ζώων θα ζητήσουν πληροφορίες από τις αρμόδιες αρχές του Ηνωμένου Βασιλείου και της Ιρλανδίας σχετικά με τους ελέγχους που πραγματοποιούνται στο πλαίσιο της οδηγίας του Συμβουλίου 90/426/ΕΟΚ και θα ενημερώσουν κατευθείαν το αξιότιμο μέλος του Κοινοβουλίου.

(1) ΕΕ L 224 της 18.8.1990.

(2) ΕΕ L 53 της 23.2.2002.

(3) ΕΕ L 23 της 28.1.2000.

(4) ΕΕ L 102 της 12.4.2001.

(5) ΕΕ L 340 της 11.12.1991.

(6) http://europa.eu.int/comm/dgs/health_consumer/index_fr.htm.